**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

25.09.2025. sēdes lēmumu Nr.740

(protokols Nr.15, 95.)

**NOLIKUMS**

**“PAR LIMBAŽU NOVADA PAŠVALDĪBAS**

**APBALVOJUMIEM UN TO PIEŠĶIRŠANAS KĀRTĪBU”**

*Izdots saskaņā ar*

 *Pašvaldību likuma 50. panta pirmo daļu,*

*Ministru kabineta noteikumiem Nr. 928 “Kārtība, kādā dibināmi*

 *valsts institūciju un pašvaldību apbalvojumi”*

1. **Vispārīgie jautājumi**
2. Nolikums nosaka Limbažu novada pašvaldības (turpmāk – Pašvaldība) apbalvojumu (turpmāk – Apbalvojumi) veidus, apbalvojumam izvirzīto kandidātu izvērtēšanas kārtību, apbalvojuma piešķiršanas nosacījumus, apbalvojumu pasniegšanas nosacījumus un apbalvoto personu reģistrācijas kārtību.
3. Pašvaldības apbalvojumu mērķis ir izcelt kandidātu īpašos sasniegumus un ieguldījumu:

2.1. Limbažu novada attīstībā un atpazīstamībā;

2.2. Limbažu novada iedzīvotāju labā, sabiedriskajā darbībā.

1. Pašvaldības apbalvojumu saņemšanai var pieteikt gan Limbažu novada iedzīvotājus, gan personas, kuras dzīvo un strādā Latvijā vai ārpus Latvijas un juridiskas personas.
2. Limbažu novada pašvaldības apbalvojumi to nozīmīguma secībā ir šādi:

4.1. Apbalvojums ``LIMBAŽU NOVADA GODA NOVADNIEKS`` (turpmāk – apbalvojums ``LIMBAŽU NOVADA GODA NOVADNIEKS``) – pirmais augstākais apbalvojums;

4.2. Apbalvojums ``LIMBAŽU NOVADA GADA CILVĒKS`` (turpmāk – apbalvojums ``LIMBAŽU NOVADA GADA CILVĒKS``) – otrais augstākais apbalvojums;

4.3. Apbalvojums ``Atzinības raksts`` (turpmāk – ``Atzinības raksts``) – trešais augstākais apbalvojums;

4.4. Apbalvojums ``Pateicības raksts`` (turpmāk – ``Pateicības raksts``) – ceturtais augstākais apbalvojums.

1. Lai izskatītu ierosinājumus un sniegtu Pašvaldībai priekšlikumus par apbalvojumu ``LIMBAŽU NOVADA GODA NOVADNIEKS`` un ``LIMBAŽU NOVADA GADA CILVĒKS`` un ``Atzinības raksts`` piešķiršanu, Limbažu novada pašvaldības dome (turpmāk – Dome) izveido Apbalvojumu piešķiršanas komisiju (turpmāk – Komisija). Komisijas nolikumu un komisijas sastāvu apstiprina Dome.
2. Apbalvojumu ``LIMBAŽU NOVADA GODA NOVADNIEKS`` var piešķirt tikai fiziskai personai un to var saņemt vienu reizi.
3. Apbalvojumu ``LIMBAŽU NOVADA GADA CILVĒKS`` var piešķirt tikai fiziskai personai un to var saņemt atkārtoti, bet ne biežāk kā reizi 4 gados.
4. Pašvaldības apbalvojumu reģistrā (turpmāk – Apbalvojumu reģistrs) reģistrē šādus apbalvojumus:

 ``LIMBAŽU NOVADA GODA NOVADNIEKS``, ``LIMBAŽU NOVADA GADA CILVĒKS``, ``Atzinības raksts``, norādot apbalvotās fiziskās personas vārdu, uzvārdu, personas kodu, kolektīva vai juridiskās personas nosaukumu, reģistrācijas numuru, juridisko adresi, apbalvojuma veidu, apbalvojuma saņemšanas pamatojumu un datumu.

1. Apbalvojumu reģistrā informāciju ierakstu uztur un aktualizē pašvaldības par dokumentu pārvaldību atbildīgā nodaļa (turpmāk – Nodaļa). Apbalvojumu reģistrs ir publiski pieejams pašvaldībā, kā arī tas tiek publicēts pašvaldības tīmekļvietnē [www.limbazunovads.lv](http://www.limbazunovads.lv/).
2. **Apbalvojums ``GODA NOVADNIEKS``**
3. Limbažu novada augstākais apbalvojums ir „LIMBAŽU NOVADA GODA NOVADNIEKS”. Apbalvojums tiek piešķirts par mūža ieguldījumu vai sevišķiem nopelniem Limbažu novada labā, kas var izpausties valsts, pašvaldības, sabiedriskajā, kultūras, izglītības, zinātnes, saimnieciskajā vai citā darbā. Par nopelniem uzskatāms gan izcils darbs, gan ilgstoša, priekšzīmīga un panākumiem bagāta darbība.
4. Apbalvojuma „LIMBAŽU NOVADA GODA NOVADNIEKS” balva ir ``Sudraba ozolzars``.
5. Kopā ar balvu ``LIMBAŽU NOVADA GODA NOVADNIEKS” kā apbalvojuma faktu apliecinošu dokumentu izsniedz Apliecinājuma rakstu par apbalvojuma piešķiršanu Apliecinājuma rakstu paraksta Domes priekšsēdētājs vai viņa prombūtnes laikā viens no priekšsēdētāja vietniekiem. Apbalvojums tiek reģistrēts Limbažu novada Goda grāmatā.
6. Apbalvojumu ``LIMBAŽU NOVADA GODA NOVADNIEKS`` piešķir saskaņā ar Komisijas lēmumu.
7. Apbalvojumu ``LIMBAŽU NOVADA GODA NOVADNIEKS`` pasniedz vienreiz gadā **vienai** apbalvošanai izvirzītajai personai.
8. Apbalvojumu ``LIMBAŽU NOVADA GODA NOVADNIEKS`` pasniedz Latvijas Republikas Valsts proklamēšanas gadadienas svinību ietvaros Limbažos.
9. Apbalvojumu ``LIMBAŽU NOVADA GODA NOVADNIEKS” pasniedz Domes priekšsēdētājs vai viņa prombūtnes laikā viens no priekšsēdētāja vietniekiem, vai cita pilnvarota persona.
10. **Apbalvojums** ``**GADA CILVĒKS**``
11. Otrs augstākais apbalvojums ir ``LIMBAŽU NOVADA GADA CILVĒKS``. Apbalvojums tiek piešķirts par nopelniem vai īpašu ieguldījumu tautsaimniecībā, veselības aizsardzībā, kultūrā, izglītībā, sociālajā aprūpē, sabiedriskajā darbā, sabiedrības drošības nodrošināšanā, vai citā nozarē **viena gada periodā**.
12. Apbalvojuma ``LIMBAŽU NOVADA GADA CILVĒKS`` balva ir ``Mazais Sudraba ozolzars``.
13. Apbalvojumu ``LIMBAŽU NOVADA GADA CILVĒKS`` piešķir saskaņā ar Komisijas lēmumu.
14. Kopā ar apbalvojumu ``LIMBAŽU NOVADA GADA CILVĒKS`` kā apbalvojuma faktu apliecinošu dokumentu izsniedz Apliecinājuma rakstu. Apliecinājuma rakstu paraksta Domes priekšsēdētājs vai viņa prombūtnes laikā viens no priekšsēdētāja vietniekiem. Apbalvojums tiek reģistrēts Limbažu novada Goda grāmatā.
15. Apbalvojumu ``LIMBAŽU NOVADA GADA CILVĒKS`` piešķir saskaņā ar Komisijas lēmumu.
16. Apbalvojumu ``LIMBAŽU NOVADA GADA CILVĒKS`` pasniedz vienreiz gadā **vienai** apbalvošanai izvirzītajām personām.
17. Apbalvojumu ``LIMBAŽU NOVADA GADA CILVĒKS” pasniedz Latvijas Republikas Valsts proklamēšanas gadadienas svinību ietvaros pilsētā vai pagastā, kurā apbalvojamā persona deklarēta.
18. Apbalvojumu ``LIMBAŽU NOVADA GADA CILVĒKS” pasniedz Domes priekšsēdētājs vai viņa prombūtnes laikā viens no priekšsēdētāja vietniekiem, vai cita Domes priekšsēdētāja pilnvarota persona.
19. **Apbalvojums ``Atzinības raksts``**
20. Apbalvojums ``Atzinības raksts`` ir trešais apbalvojuma veids.
21. Apbalvojumu ``Atzinības raksts`` **var** **piešķirt fiziskai, juridiskai personai** par darbības atzinīgu novērtējumu tautsaimniecībā, veselības aizsardzībā, kultūrā, zinātnē, sociālajā aprūpē, sabiedriskajā darbā, sabiedrības drošības nodrošināšanā, uzņēmējdarbībā, kā arī par varonīgu rīcību, radošu un organizatorisku ieguldījumu nozīmīgu pasākumu organizēšanā, kā arī citās novadam nozīmīgās darbības jomās.
22. Apbalvojumu ``Atzinības raksts`` piešķir saskaņā ar Komisijas lēmumu.
23. Kopā ar apbalvojumu ``Atzinības raksts`` var tikt pasniegta balva.
24. Apbalvojumu ``Atzinības raksts`` pasniedz Limbažu novada, Alojas, Limbažu vai Salacgrīvas apvienību pārvalžu nozīmīgos, svinīgos pasākumos.
25. Apbalvojumu ``Atzinības raksts`` pasniedz Domes priekšsēdētājs vai viņa prombūtnes laikā viens no priekšsēdētāja vietniekiem, vai cita Domes priekšsēdētāja pilnvarota persona.
26. **Apbalvojums ``Pateicības raksts``**
27. Apbalvojums ``Pateicības raksts`` ir apbalvojums, kuru pasniedz **fiziskām un juridiskām personām** par aktīvu saimniecisko darbību, individuālajiem vai kolektīvajiem sasniegumiem sacensībās, konkursos, skatēs. Ar apbalvojumu ``Pateicības raksts`` apbalvo personas un institūcijas Latvijas Republikai vai Limbažu novadam nozīmīgos svētkos, gadadienās, iestāžu un organizāciju pastāvēšanas gadadienās, profesiju svētkos, apbalvojamās personas darba un nozīmīgās dzīves jubilejās, kā arī citu atsevišķu notikumu vai svētku ietvaros, par kuriem netiek piešķirti citi pašvaldības apbalvojumi.
28. Kopā ar apbalvojumu ``Pateicības raksts`` var tikt pasniegta balva.
29. Apbalvojumu ``Pateicības raksts`` paraksta Domes priekšsēdētājs vai viens no priekšsēdētāja vietniekiem.
30. Apbalvojumu ``Pateicības raksts`` pasniedz Domes priekšsēdētājs, priekšsēdētāja vietnieki vai cita Domes priekšsēdētāja uzdevumā pilnvarota persona.
31. **Personu izvirzīšana apbalvošanai**
32. Personas izvirzīšanai pašvaldības apbalvojumam ierosinājumam jābūt noformētam kā iesniegumam (pielikumā) un ierosinātāju parakstītam, izņemot apbalvojumu ``Pateicības raksts``. Apbalvojumam ``Pateicības raksts`` iesniedz motivētu ierosinājumu.
33. Pretendentus apbalvojumam ``LIMBAŽU NOVADA GODA NOVADNIEKS`` un ``LIMBAŽU NOVADA GADA CILVĒKS`` un ``Atzinības raksts`` ir tiesīgas pieteikt šādas personas un institūcijas:

36.1. Domes deputāts;

36.2. pašvaldības izpilddirektors;

36.3. pašvaldības iestādes, struktūrvienības vai kapitālsabiedrības vadītājs;

36.4. sabiedriskā organizācija, kuras juridiskā adrese ir reģistrēta Limbažu novadā, vai tās teritoriālā struktūrvienība, kura darbojas Limbažu novadā;

36.5. iedzīvotāju iniciatīvu grupa (ne mazāk kā 30 pilngadīgas personas);

36.6. iedzīvotāju padome.

1. Juridiskās personas ierosinājumu paraksta paraksttiesīgā persona.
2. Iesniegumā norāda šāda informāciju:

38.1. par apbalvojamo fizisko personu: vārds, uzvārds, amats vai nodarbošanās, deklarētā dzīvesvietas adrese un kontakttālrunis;

38.2. par apbalvojamo juridisko personu: nosaukums, reģistrācijas numurs, juridiskā adrese, ja atšķirīga – tad darbības vietas adrese, darbības virziens;

38.3. motivēts pamatojums un īss nopelnu apraksts, par kuriem ierosina apbalvot pretendentu saskaņā ar šo nolikumu;

38.4. pasākuma norises vieta, kur pasniegt apbalvojumu;

38.5. par ierosinātāju norāda:

38.5.1. fiziskām personām – vārdu, uzvārdu, dzīvesvietu, kontakttālruni;

38.5.2. amatpersonām – vārdu, uzvārdu, iestādi, ieņemamo amatu, kontakttālruni;

38.5.3. juridiskām personām – nosaukumu, reģistrācijas numuru, juridisko adresi, kontaktpersonas datus un kontakttālruni.

1. Iesniegumam papildus var pievienot arī citu personu atsauksmes un citus materiālus par apbalvojamo personu.
2. Apbalvošanai nevar ieteikt: fiziskas personas – pēc personas nāves; juridiskas personas- maksātnespējas vai likvidācijas procesā.
3. Iesniegumus apbalvojumam LIMBAŽU NOVADA GODA NOVADNIEKS`` un ``LIMBAŽU NOVADA GADA CILVĒKS``, ``Atzinības raksts`` var iesniegt pēc kandidātu pieteikšanas izsludināšanas tīmekļvietnē un masu informācijas līdzekļos, pašvaldības Klientu apkalpošanas centros, e-pastā pasts@limbazunovads.lv
4. Ierosinājumus apbalvojumam ``Pateicības raksts`` var iesniegt pēc nepieciešamības visa kalendāra gada laikā Limbažu novada pašvaldības Klientu apkalpošanas centros.
5. **Apbalvojumiem izvirzīto pretendentu izvērtēšanas kārtība**
6. Apbalvojumiem ``LIMBAŽU NOVADA GODA NOVADNIEKS``, ``LIMBAŽU NOVADA GADA CILVĒKS`` un ``Atzinības raksts`` izvirzītos pretendentus izvērtē Komisija, saskaņā ar Apbalvojumu piešķiršanas izvērtēšanas komisijas nolikumu.
7. Komisija izskata visus ierosinājumus, kas iesniegti līdz kārtējā gada 25. oktobrim.
8. Komisija ir tiesīga neizskatīt tos ierosinājumus, kuri nav noformēti atbilstoši šī nolikuma VI. nodaļas prasībām, informējot par to ierosinātāju, kā arī pieprasīt papildus informāciju no ierosinātāja, ja uzskata to par nepieciešamu.
9. Komisija ir tiesīga izvirzītos pretendentus apbalvojumam ``LIMBAŽU NOVADA GODA NOVADNIEKS``, ``LIMBAŽU NOVADA GADA CILVĒKS`` un ``Atzinības raksta`` saņemšanai pēc izvērtēšanas virzīt cita apbalvojuma saņemšanai.
10. Ja apbalvošanai izvirzīts Pašvaldības administrācijas darbinieks, Komisijai ir tiesības komisijas darbā pieaicināt Pašvaldības izpilddirektoru vai attiecīgās struktūrvienības vadītāju.
11. Apbalvošanas komisija pēc pretendentu izvērtēšanas, apstiprina apbalvojuma saņēmējus un sarakstu iesniedz Sabiedrisko attiecību nodaļā publiskošanai.
12. Ja Apbalvojums netiek piešķirts, priekšlikuma iesniedzējiem par to netiek sniegta rakstiska atbilde, kā arī netiek norādīts apbalvojuma atteikuma pamatojums.
13. **Apbalvojuma piešķiršanas, pasniegšanas un anulēšanas kārtība**
14. Par pieņemto lēmumu, Komisijas sekretārs informē personu, kura ierosināja apbalvojuma piešķiršanu (iesnieguma iesniedzēju), piecu darba dienu laikā pēc lēmuma pieņemšanas.
15. Komisijas sekretārs sazinās ar personu, kura atbilst apbalvojuma piešķiršanas nosacījumiem un kurai varētu tikt piešķirts apbalvojums, saņem personas piekrišanu personas datu apstrādei un informē par pašvaldības veikto personas datu apstrādi saskaņā ar Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) nosacījumiem, šim nolikumam “Par Limbažu novada pašvaldības apbalvojumiem un to piešķiršanas kārtību”. Personas dati (vārds, uzvārds, fotoattēls, video) var tikt izmantoti publicitātei pašvaldības informatīvajā izdevumā „Limbažu Novada Ziņas”, tīmekļvietnē [www.limbazunovads.lv](http://www.limbazunovads.lv/) un pašvaldības veidotajos profilos sociālajos tīklos un citos masu informācijas līdzekļos.
16. Apbalvojumu nepasniedz, ja persona pēc informācijas saņemšanas par apbalvojuma piešķiršanu iesniedz rakstisku paziņojumu par atteikšanos no tā.
17. Lai nodrošinātu sensitīvas informācijas un personas datu aizsardzību, Komisijas sēdes ir slēgtas, un sēžu protokoliem ir ierobežotas pieejamības informācijas statuss.
18. Apbalvojuma piešķiršanas procesā apbalvotās personas un pretendenti var tikt fotografēti un filmēti apbalvojuma pasniegšanas laikā, un šie foto un video materiāli var tikt izvietoti pašvaldības informatīvajā izdevumā „Limbažu Novada Ziņas”, pašvaldības tīmekļvietnē [www.limbazunovads.lv](http://www.limbazunovads.lv/) un pašvaldības veidotajos sociālajos tīklos un citos masu informācijas līdzekļos.
19. **Finansējums**
20. Apbalvojumu ``LIMBAŽU NOVADA GODA NOVADNIEKS``, ``LIMBAŽU NOVADA GADA CILVĒKS``, ``Atzinības raksts``, ``Pateicības raksts`` dāvinājumu un apbalvojuma atribūtikas izgatavošanu finansē no pašvaldības Sabiedrisko attiecību nodaļas kārtējā gada budžeta.
21. Apbalvojumu izgatavošanu, sagatavošanu drukāšanai un apbalvojumu pasniegšanu organizē pašvaldības atbildīgās struktūrvienības.
22. **Citi jautājumi**
23. Nolikums stājas spēkā pēc tā apstiprināšanas Limbažu novada domes sēdē.
24. Ar šī nolikuma spēkā stāšanos spēku zaudē Limbažu novada pašvaldības nolikums „Par Limbažu novada pašvaldības apbalvojumiem un to piešķiršanas kārtību” (apstiprināts ar Limbažu novada domes 2022.gada 22.septembra sēdes lēmumu Nr.909 (protokols Nr.13, 21.)

Limbažu novada pašvaldības

Domes priekšsēdētāja S. Upmale

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU